Na temelju članka 7. Zakona o financiranju političkih aktivnosti i izborne promidžbe („Narodne novine“ broj 24/11, 61/11, 27/13 i 48/13- pročišćeni tekst) i članka 30. Statuta Općine Sveti Ivan Žabno („Službeni glasnik Koprivničko-križevačke županije“ broj 10/13), Općinsko vijeće Općine Sveti Ivan Žabno na 3. sjednici održanoj 13. rujna donijelo je

O D L U K U

o raspoređivanju redovitih godišnjih sredstava za rad političkih stranaka

zastupljenih u Općinskom vijeću Općine Sveti Ivan Žabno

za razdoblje od 1. siječnja do 31. prosinca 2013. godine

Članak 1.

 Odlukom o raspoređivanju redovitih godišnjih sredstava za rad političkih stranaka zastupljenih u Općinskom vijeću Općine Sveti Ivan Žabno za razdoblje od 1. siječnja do 31. prosinca 2013. godine (u daljnjem tekstu: Odluka) određuje se način raspoređivanja sredstava iz Proračuna Općine Sveti Ivan Žabno za 2013. godinu (u daljnjem tekstu: Proračun) za financiranje rada političkih stranaka zastupljenih u Općinskom vijeću Općine Sveti Ivan Žabno (u daljnjem tekstu: Općinsko vijeće).

Članak 2.

 Sredstva planirana u Proračunu za redovno godišnje financiranje rada političkih stranaka zastupljenih u Općinskom vijeću iznose 3.824,06 kuna.

 Članak 3.

 Iznos sredstava za svakog člana u Općinskom vijeću utvrđuje se u svoti 25,00 kuna mjesečno, tako da se pojedinoj političkoj stranci raspoređuju sredstva razmjerno broju njenih članova u Općinskom vijeću, a kako slijedi;

1. Za razdoblje od 1. siječnja 2013. godine do 18. travnja 2013. godine:

- HRVATSKA DEMOKRATSKA ZAJEDNICA - HDZ 2 člana 50,00 kuna,

- HRVATSKA SELJAČKA STRANKA - HSS 7 članova 175,00 kuna,

- SOCIJALDEMOKRATSKA PARTIJA

 HRVATSKE - SDP 6 članova 150,00 kuna.

1. Za razdoblje od 20. lipnja 2013. godine do 31. prosinca 2013. godine:

- HRVATSKA DEMOKRATSKA ZAJEDNICA - HDZ 3 člana 75,00 kuna,

- HRVATSKA SELJAČKA STRANKA - HSS 6 članova 150,00 kuna,

- SOCIJALDEMOKRATSKA PARTIJA

 HRVATSKE - SDP 5 članova 125,00 kuna,

-HRVATSKI LABURISTI – STRANKA RADA 1 član 25,00 kuna.

Članak 4.

 Za svakog izabranog člana Općinskog vijeća podzastupljenog spola političkim strankama također pripada i pravo na naknadu u visini od 10% iznosa predviđenog po svakom članu Općinskog vijeća, što predstavlja svotu od 2,50 kuna, tako da političkoj stranci pripada pravo na naknadu.

1. Za razdoblje od 1. siječnja 2013. godine do 18. travnja 2013. godine:

- HRVATSKA DEMOKRATSKA ZAJEDNICA- HDZ 1 članica 2,50 kuna,

- HRVATSKA SELJAČKA STRANKA – HSS 2 članica 5,00 kuna,

- SOCIJALDEMOKRATSKA PARTIJA

 HRVATSKE – SDP 1 članica 2,50 kuna.

1. Za razdoblje od 20. lipnja 2013. godine do 31. prosinca 2013. godine:

- HRVATSKA DEMOKRATSKA ZAJEDNICA- HDZ 2 članice 5,00 kuna,

- HRVATSKA SELJAČKA STRANKA – HSS 1 članica 2,50 kuna,

- SOCIJALDEMOKRATSKA PARTIJA

 HRVATSKE – SDP 1 članica 2,50 kuna.

Članak 5.

 Sredstva utvrđena u članku 3. i 4. ove Odluke, doznačuju se na žiro-račun političke stranke tromjesečno u jednakim iznosima.

Članak 6.

 Ova Odluka stupa na snagu osmog dana od dana objave u „Službenom glasniku Koprivničko-križevačke županije“.

OPĆINSKO VIJEĆE OPĆINE SVETI IVAN ŽABNO

KLASA: 402-01/13-02/01

URBROJ: 2137/19-02/1-13-2

Sveti Ivan Žabno, 13. rujna 2013.

 PREDSJEDNICA: Dunja Trakoštanec Jokić